**ιλιαδα…αλλιωσ**

***ΡΑΨΩΔΙΑ Γ 121-244 Η ΤΕΙΧΟΣΚΟΠΙΑ***

**( Η Ίριδα εμφανίζεται στην Ελένη, ενώ εκείνη υφαίνει.)**

**ΙΡΙΣ: Έλα μαρή κουκουμαύκα να δεις τα παλικάρια, που σφάζονται στην ποδιά σου. Σταμάτησε ο πόλεμος για να μονομαχήσουν για σένα ο Μενέλαος κι ο Πάρης. Ο νικητής σε παίρνει και φεύγει.**

**ΕΛΕΝΗ: Έρχομαι καλή μου κουνιαδίτσα. ΣΝΙΦ,ΣΝΙΦ (κλάμα) Αχ παλικάρι μου τι να κάνεις τώρα… και ’σεις γονείς μου; (Η Ελένη βαδίζει προς τα τείχη)**

**ΓΕΡΟΝΤΕΣ: (Πάνθοος, Λάμπος, Θυμοίτης, Πολυδεύκης, Ικετάων, Κλυτίος, Αντήνωρ, Ουκαλέγων)**

**Γ1: Σσσσς… Έρχεται του μανάρρρι!**

**Γ2: Για τέτοια γυναικάρα δεν έχουν άδικο να σκοτώνονται !**

**Γ3: Τωόντι, θεά είναι του κουρίτσι ! Καλύτερα όμως ας του δίνει, να μην την έχουμε συμφουρά στα πουδάρια μας!**

**ΠΡΙΑΜΟΣ: Έλα κοριτσάκι μου. Κάθισε κοντά μου, να δεις τον άντρα σου. Δε μου φταις εσύ, αλλά οι θεοί που μ’ έριξαν σ’ αυτόν τον πόλεμο. Για πες μου τώρα παιδί μου, ποιος είναι εκείνος ο θεόρατος άνδρας με το λαμπρό ανάστημα που μοιάζει βασιλιάς ;**

**ΕΛΕΝΗ: Με όλο το σεβασμό που σου έχω πεθερέ μου, καλύτερα να σκοτωνόμουν, παρά να φύγω με το γιο σου και να αφήσω πίσω την οικογένεια και τους φίλους μου. Για να μη στα πολυλογώ όμως, αυτός είναι ο Αγαμέμνονας, καλός πολεμιστής , άξιο παλικάρι και κάποτε τον είχα κουνιάδο μου εγώ η σκύλα!**

**ΠΡΙΑΜΟΣ: Τωόντι πρέπει να ‘ναι βασιλιάς των Αχαιών. Για πες μου τώρα κόρη μου ποιός είναι αυτός ο άντρακλας (κοντοπίθαρος) με τις πλατάρες που δε φτάνει το μπόι του Ατρείδη και επιβάλλει την τάξη στους Αχαιούς ; Σαν κριάρι μοιάζει η μορφή του !**

**ΕΛΕΝΗ: Αυτός είναι το λαμόγιο , ο Οδυσσέας από την Ιθάκη.**

**ΑΝΤΗΝΩΡ: Μια φουρά απ’ λες ήρθαν στου σπιτικό μ, αυτός και ο Mινέλαους για χάρη σου άτιμου θηλυκό. Στου μπόι ου Ατρείδ'ς ήτανε μεγαλύτηρους , αλλά ου 'δυσσέας φαν'κε πιο σεβαστός. Όταν άρχισαν του μπλα-μπλα, ου Μινέλαους μιλούσε κουφτά, χουρίς να ξεφύγει απ’ το σκουπό τ.Όταν σκώθηκε όρθιους ου 'δυσσέας και δεν κουνούσε ντιπ το σκήπτρου τ', φινόταν ζαβός ταμάλα και δε μου γέμ'σε του ματ'. Μετά, π’ άρχισε να μιλά μ’ έκανε εντύπουση η ασύγκριτη λαλιά τ.**

**ΠΡΙΑΜΟΣ: Και ποιός είναι αυτός ο ψιλολέλεκας ανάμεσα στους Αργείους ;**

**ΕΛΕΝΗ: Ο γιγάντιος Αίαντας ,η κολώνα των Αχαιών και δίπλα ο Ιδομενεύς και οι Κρήτες. Τον Ιδομενέα τον είχαμε συχνά μέσα στα πόδια μας όταν ερχόταν απ’ την Κρήτη. Βλέπω όμως κι’ άλλους πολλούς Αχαιούς που γνωρίζω, εκτός από τον Κάστορα και τον Πολυδεύκην, τους αδερφούς μου. Λες να ξέμειναν στη Σπάρτη ή μήπως έφθασαν στην Τροία, αλλά δε θέλουν να φανούν στις μάχες και δούνε τη ντροπή μου;(μήπως έχασαν το δρομολόγιο ή ξεχάστηκαν με καμιά παλλακίδα, ωιμέ;)**

 **Καλιτσουνάκη Μαρία**

 **Βασιλοπούλου Άννα**

 **Καλαβρού Σοφία**

**Παρατηρήσεις: Δεν έχω λόγια! φανταστική η ιδέα να κάνετε βλάχους τους Τρώες, για να ξεχωρίζουν από τους Αχαιούς.**

**(το άτονο ε γίνεται ι, το άτονο ο γίνεται ου, το άτονο ι συγκόπτεται)**